TEV-DEMî bi eşkerayîyêke hêrişo vizêrin ê vera Şingalî şermezar kerd.
TEV-DEMî îfade kerd ke dewleta tirke ya îşxalkere tradîsyonê Osmanîyan û DAÎŞî rê dewam kena û hertim hêrişê êzidîyan kena. TEV-DEMî vist vîrî ke hêrişê vizêrînî yê vera DAÎŞî de fermandarê YBŞyî Seîd Hesen û şerwanê YBŞyî Îsa Xwedêda şehîd bîyî.
TEV-DEMî vat: ''No hêriş sûcê şerî û terorî yo ke dewletêka NATOyî kena. Êzidîyî beşêkê komelê Iraqî yê. Iraq ganî verê îradeyê êzidîyan, pawitiş û qebulkerdişê înan de mesuldar bibo. Hêrişê peyênî yê vera Şingalî ra hukmatê Iraqî bi xo mesuldar o.
Ma sey TEV-DEMî Neteweyê Yewbîyayeyî û rêxistinê huqûqî nê hêrişî ra mesuldar vînenê ke caardişê peymanan peygoş kenê. Ma venga pêro rêxistinanê heqanê merdiman û komelê sivîlî danê ke erkê xo yê merdimîye bîyarê ca, faşîzm û terorî çin bikerê.''
